I stedet er det godt, at Aalborg Sygehus flytter rundt på midlerne så den positive udvikling med ventetiden på kræftbehandlingen kan fortsætte. Det mener regionrådsformand, Ulla Astman. Dermed afviser hun kritik fra en overlæge, oplyser P4 Nordjylland. - Men jeg synes jo faktisk, at man har vist på Aalborg Sygehus, at man er parate til at finde nogle af de midler, der skal til for stadig at ligge helst forrest og sikre, at patienterne får den behandling, der skal til, siger hun til P4 Nordjylland. Fra 2007 til 2010 gik det kun en vej med ventetiden for behandling af lungekræft i Nordjylland, nemlig ned. Men nu tyder det på, at man ikke kan opretholde den udvikling. Overlæge på lungemedicinsk afdeling, Henrik Kirstein Jensen, frygter ifølge P4 Nordjylland, at nordjyske patienter med lungekræft kommer til at vente længere på behandling end tidligere, fordi man mangler resurser.

Opsummering:
Der kommer ikke flere penge udefra til behandlingen af lungekræftpatienter.